č. spisu: 2024/004917 
Z á p i s n i c a

z vyhodnotenia vyhlásenej elektronickej aukcie, ktoré sa konalo dňa 01.08.2024 v kancelárii č. 220 na majetkovoprávnom odbore, OÚ Banská Bystrica
        Predmetom vyhlásenia elektronickej aukcie je predaj nehnuteľností vedených  na liste vlastníctva č. 1364, k. ú. Žiar nad Hronom, ako:

              -  Byt č. 8 na 2. poschodí vo vchode č. 43 bytového domu súpisné číslo 379 na pozemku parc. C-KN číslo 387/6 v podiele 1/1,  
              -  podiel priestoru na spoločných častiach a spoločných zariadeniach domu a spoluvlastnícky podiel k pozemku 3422/355036. 
      Primeraná cena bola zistená v Znaleckom posudku č. 139/2023 zo dňa 14. 11. 2023, ktorý vypracovala Ing. Dana Tatarkovičová, Horné Hámre 75, 966 71 Horné Hámre, znalec v odbore stavebníctvo a odvetví, odhad hodnoty nehnuteľností, podľa vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku. Podľa citovaného znaleckého posudku všeobecná hodnota predávaných nehnuteľností je 46400,- €.

      Ponukové konanie bolo vykonané v súlade s ustanovením § 8 ods.1  zákona č. 278/1993 Z. z. o správe majetku štátu v znení neskorších predpisov a to zverejnením ponuky dňa 08.01.2024 so začiatkom doručovania ponúk dňa 09.01.2024 a koncom lehoty na doručovanie ponúk 07.02.2024. V stanovenej lehote na doručovanie ponúk t. j. do 07.02.2024 neprejavil záujem o dočasne prebytočný majetok štátu žiadny správca majetku štátu.         

       Elektronická aukcia bola vyhlásená podľa § 8aa ods.1 zákona č. 278/1993 Z. z. a Okresný úrad Banská Bystrica ako správca majetku štátu v dočasnej správe zverejnil podľa § 8aa ods.2 zákona č. 278/1993 Z. z.  o správe majetku štátu v znení neskorších predpisov oznámenie o vyhlásení elektronickej aukcie v registri dňa 16.02.2024. Začiatok lehoty na predkladanie ponúk bol  17.02.2024, koniec lehoty na predkladanie ponúk bol stanovený na 15.03.2024. 
      Na základe vyhlásenia elektronickej aukcie sa v stanovenej lehote písomne prihlásila  predložením cenovej ponuky v zalepenej obálke  s označením „2024/004917/OR“ jediná záujemkyňa Mgr. Martina Ivaničová. Nakoľko však nedošlo zo strany záujemkyne k zloženiu zábezpeky v stanovenej výške, ponuka tejto záujemkyne bola neplatná a na jej ponuku sa pri vyhodnocovaní vyhlásenej elektronickej aukcie neberie ohľad. Z uvedeného vyplýva, že prvé kolo VEA bolo neúspešné a správca majetku vyhlásil druhé kolo VEA, s tým , že v zmysle zákona došlo k zníženiu primeranej ceny o 10 %, takže primeranou cenou v II. Kole VEA je cena vo výške 41780,- €. Začiatok lehoty na predkladanie ponúk bol  22.03.2024, koniec lehoty na predkladanie ponúk bol stanovený na 22.04.2024.
      Komisia na svojom zasadnutí konštatovala, že II. kolo vyhlásenia elektronickej aukcie bolo úspešné, nakoľko sa prihlásil záujemca o kúpu predmetných nehnuteľností.  Svojou ponukou vo výške 41800,- € a úhradou zákonom stanovenej zábezpeky vo výške 4170,- € splnil MR properties s.r.o., Žarnovica  podmienky vyhlásenia elektronickej aukcie. S uvedeným záujemcom bola  uzatvorená kúpna zmluva na predmet VEA.  

Dňa 21.06.2024 došlo zo strany MF SR k vráteniu kúpnej zmluvy a z dôvodu nesprávnej výšky primeranej ceny zníženej o 10 % k opakovaniu príslušného kola vyhlásenia EA. K vyhláseniu EA došlo dňa 01.07.2024 so začiatkom lehoty doručovania ponúk dňom 02.07.2024 do dňa 30.07.2024, ktorý bol dňom ukončenia lehoty na doručovanie ponúk. V uvedenej lehote sa v rámci VEA  prihlásil jediný záujemca,  ktorý svojou ponukou vo výške 41800,- € a úhradou zákonom stanovenej zábezpeky vo výške 4176,- € splnil podmienky vyhlásenia elektronickej aukcie. S uvedeným záujemcom, ktorým je MR properties s.r.o., Žarnovica   bola  opätovne uzatvorená kúpna zmluva.  

Zápisnicu vypracovala:  Mgr. Iveta Orbanová
V Banskej Bystrici, dňa: 01.08.2024
